Արաքսի Օհանյան

Արաքսի Գալուստի Օհանյան (), հայ դերասանուհի։

Կենսագրություն 
Արաքսի Օհանյանը ծնվել է Ադաբազարի Ալմալու գյուղում։ 1923 թվականից բնակվել է Եգիպտոսում։ 1927 թվականից նվիրվել է բեմին։ Խաղացել է ավելի քան 300 դեր։ Սիրանույշից հետո երկրորդ հայ դերասանուհին է, որ խաղացել է Համլետի դերը (Շեքսպիրի «Համլետ», 1956)։ Հեղինակել և բեմադրել է «Նշանվածներ», «Ա՞ն էր, թե աս է», «Սայաթ-Նովա», «Կյանքի հեգնանքը», «Գյուտին զոհը», «Մալվինե» և այլ պիեսներ։

Դերեր 
 Սոնա՝ Շիրվանզադեի «Չար ոգի»
 Սուսան՝ Շիրվանզադեի «Նամուս»
 Աննա՝ Գրիգոր Տեր-Գրիգորյանի «Գարնան անձրև»
 Թեոֆիլ՝ Շանթի «Կայսր»
 Մարգարիտ՝ Դյումա-որդու «Կամելիազարդ տիկինը»
 Համլետ՝ Շեքսպիրի «Համլետ», Սիրանույշից հետո երկրորդ հայ դերակատարուհին

Ծանոթագրություններ 

Եգիպտահայ դերասանուհիներ